و هاد سّيستام تّعليمي لمغرابي لخاسر كا يسخسخ تّلميد و كا يتقّل عليه فنّقيل ديال هادوك لمولخّاصات بلعربيا لفوصحى و لفرانصاويا من سّبّورا بلا فهاما. نهار كامل تّلميد خدّام ردّام كا ينقش بسّتيلو زّرق و لحمر و لخضر و لكحل فدّفاتر. شي حاجا ما تعلّمهاش و شي فايدا ما كايناش. فبلاصت ما يخدّم تّلميد و طّالب دّماغ ديالو فلفهاما ديال لموضوع لعيلمي ولّا تاريخي ولّا لجوغرافي كا يولّي كا يخدّم دّماغ غیر باش یتبّع و يفهم لفوصحى و لفرانصاويا و باش يتقمّص دّور نتاع لعربي ديال قورايش ولّا لفرانصاوي ديال پاریس.